hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հացադուլ Նուբարաշեն ՔԿՀ-ում․դատավոր Գագիկ Պողոսյանի զոհերը, ԲԴԽ-ն չի արձագանքում բողոքներին | Forrights.am
Արթուրի պաշտպան Արսեն Մկրտչյանն արձանագրում է, որ փաստացի անձը մեղադրվում է 17-րդ հոդվածի 1-ին և 2-րդ մասերով կատարված հանցագործության մեջ, որի առավելագույն պատիժը կազմում է հինգ տարի և գտնվում է կալանքի տակ արդեն 2 տարի 7 ամիս, այսինքն՝ պատժի կեսից ավելին արդեն մեկուսարանում կրել է:
«Սա Գագիկ Պողոսյան դատավորի անձնական վերաբերմունքն է իմ և իմ պաշտպանյալի նկատմամբ, դա անձնական թշնամանքն է։ Սա Արթուրի հացադուլի առաջին դեպքը չի, նույն գործով անցնող Ժորիկ Սարսգյանի հետ միասին պարբերաբար հացադուլ են հայտարարել։ Ներկա պահին Արթուրը կուլ է տվել չորս երկաթե բավականին մեծ կտորներ։ Անընդհատ լարված վիճակում ենք աշխատում։ Հարցաքննվող կին վկան կարող է այն աստիճանի հուզվել, որ չկարողանա պատասխանել դատարանի կամ կողմերի հարցերին։ Սա ուղղակի անձնական վերաբերմունքի դրսևորում է»,- ասում է փաստաբանը՝ շարունակելով․
«Իմ և Գագիկ Պողոսյանի հարաբերությունները սրվել են այն աստիճանի, որ երբ ես դատարանում հերթական անգամ հայտարարություն արեցի, նա միկրոֆոններն անջատեց, ասեց, հիմա էս շորերս հանեմ դուրս գամ, դրսում խոսենք։ Այսինքն՝ նա սադրում էր, որպեսզի ես էլ ասեի հա, դուրս գանք, հետո դառնար իմ գործով տուժողը և ինձ տաներ դեպի ծանր մեղադրանքներ»։
Փաստաբան Արսեն մկրտչյանն ասում է, որ շուրջ մեկ տարի է դատավորի հարցով դիմել է ԲԴԽ, սակայն այնտեղից որևէ արձագանք չկա։
«Մենք միակը չենք, որ Գագիկ Պողոսյանի հարցով դիմել ենք ԲԴԽ, դիմել են անհարկի նիստերը ձգձելու մասով, անհարկի կալանքի տակ պահելու մասով և այլն։ Եթե վիճակագրությունը նայեք, ապա Գագիկ Պողոսյանի դատավճիռները հիմնականում մեղադրական ուղղվածության են և քիչ չի տոկոսը, որ բեկանվում են Վերաքննիչ դատարանում»։։
Փաստաբանն արձանագրում է, որ դատավոր Գագիկ Պողոսյանը նախկին իշխանությունների ժամանակ որոշակի իմունիտետ՝ պաշտպանվածություն ուներ, որ անկախ նրանից, թե իր վճիռները, որոշումները, դատավճիռները Վերաքննիչ ատյանում կյանք ունենում էին, թե չէ, նրա համար հետևանքներ չէին առաջանում․ «երևի թե այդ նույն իներցիան հիմա էլ է շարունակվում և Պողոսյան Գագիկը, որոշակի անձեռնմխելիություն ունի»։
Օրինակ, Գագիկ Պողոսյանը նշանակում է դատական նիստ՝ հենց Արթուրի գործով և գնում արձակուրդ։ Փաստաբանի խոսքերով՝ արձակուրդից վերադառնում է, նորից նիստ է նշանակում և այդ նիստին չի գալիս, որովհետև հիվանդ է և այդ մասին նախապես չի զգուշացնում կողմերին։
«Նկատում ենք անընդհատ կալանքի տակ պահելու մոլուցքը։ Կողմերը չեն առարկում գրավով փոխարինելու վերաբերյալ մեր միջնորդություններին՝ թողնելով դատարանի հայեցողությանը, սակայն դրանք կա՛մ մերժվում են, կա՛մ թողնվում են առանց քննության»։
Փաստաբանն ասում է, որ համաներումը տարածվում է իր պաշտպանյալի վրա, սակայն այն տարածվում է ըստ դատավճռի, և մինչև չորս տարի ազատազրկման դեպքում, բայց այս դեպքում, քանի որ կարող է հիպոթետիկ կերպով դատարանը նշանակի 4 տարուց ավելի պատիժ, ենթադրենք՝ 4,5, այս պատճառաբանությամբ դատավորը խափանման միջոցի հարց էլ չի լուծում։
«Սա զավեշտալի է նաև համեմատական աստիճանի մեջ։ Մենք տեսնում ենք, որ սպանության մեջ մեղադրվողներ, ավելի ծանր և առանձնապես ծանր հանցագործություններ կատարած անձանց խափանման միջոցները փոխվել են։ Բայց այստեղ ամենակարևոր պատճառն այն է, որ Գագիկ Պողոսյանն ատելությամբ է լցված անձամբ իմ նկատմամբ և իմ հանդեպ ունեցած վերաբերմունքը փոխանցվում է իմ պաշտպանյալին»,- ասաց Արսեն Մկրտչյանը՝ հավելելով։ Նրա խոսքովէ Արթուրի նախավերջին դատական նիստը հետաձգվել է դատավորի կնոջ հիվանդ լինելու պատճառով։
Խոսելով նաև «Դատապարտյալների հիվանդանոցում» միջադեպի մասին՝, Արսեն Մկրտչյանն ասաց, որ Արթուրի վերաբերյալ նոր նյութեր են նախապատրաստում, որ անհայտ անձինք «Դատապարտյալների հիվանդանոցի» արգելված գոտի գցել են թմրանյութեր, արգելված գոտում օպերատիվ աշխատողները դա հայտնաբերում են, սկսում են իրականացնել վարույթ՝ ՔԿՀ-ում և այդ վարույթի շրջանակներում ասում են, որ Արթուրին են կասկածում։
«Հարցին, թե ինչո՞ւ հենց ինձ, պատասխանել են, թե դու ակտիվ ես, այստեղ ամեն ինչից դու տեղյակ ես և այդ նյութերը ուղարկվում են Կենտրոնի քննչական բաժին։ Դա դեռ քրեական գործ չի և այդ նյութերը հիմնավորված չեն, հնարավոր է՝ նույնիսկ մերժված էլ լինեն, բայց այն, որ հիմնարկի աշխատակիցը Արթուրին հայտարարել է, որ կա՛մ դու ես, կամ կասես՝ ով է, ենթադրում ենք, որ այս ուղղությունը տրված կլինի Գագիկ Պողոսյանի կողմից։ Եվ հերիք չի, որ Արթուրը պիտի մնա կալանքի տակ, նաև իմ հետ զրույցում դատավորը երբեմն արտահայտվել է, որ դե մեկա հանցագործ է, դուրս է գալու էլի հանցագործություն անի, թող նստի։ »,-եզրափակեց Արսեն Մկրտչյանը։
Նախորդ նյութըԱԱԾ-ն մանրամասներ է հաղորդում Սեդրակ Քոչարյանին առաջադրված մեղադրանքի շուրջ
Հաջորդ նյութը«Սա իրավական անգրագիտության կծիկ է».18 օր հացադուլի մեջ գտնվող կինոռեժիսորը հակադարձում է Մշակույթի նախարարությանը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.